रामदेव ने रविवार को कहा कि देशभर में अगर महंगाई को जल्द ही क़ाबू नहीं पाया गया तो अगले आम चुनाव में मोदी सरकार के लिए यह महंगा साबित होगा. 

रामदेव ने यह भी कहा कि वो 2019 में बीजेपी के पक्ष में चुनाव प्रचार नहीं करेंगे जिस तरह उन्होंने 2014 में सक्रियता से प्रचार किया था. 

उन्होंने ये बातें एक चैनल के कार्यक्रम में बीजेपी के चुनाव प्रचार से जुड़े सवाल पर कहीं. उन्होंने कहा कि पीएम मोदी की आलोचना करना उनका मूलभूत अधिकार है. 

हालांकि, रामदेव ने ये भी कहा कि प्रधानमंत्री ने काम भी किया है और स्वच्छता अभियान में किसी तरह का भ्रष्टाचार नहीं होने दिया है. 

आरएसएस की तीन दिवसीय परिचर्चा

राष्ट्रीय स्वयंसेवक संघ (आरएसएस) की सोमवार से तीन दिवसीय परिचर्चा शुरू हो रही है. इस कार्यक्रम में कई जानेमाने लोगों के हिस्सा लेने की संभावना है. 

कार्यक्रम का शीर्षक 'भविष्य का भारत: आरएसएस का दृष्टिकोण' है. वैसे यह कार्यक्रम शुरू होने से पहले ही ख़बरों में छा गया था.

इस तरह की ख़बरें आई थीं कि कांग्रेस अध्यक्ष राहुल गांधी, माकपा महासचिव सीताराम येचुरी और समाजवादी पार्टी के प्रमुख अखिलेश यादव को आयोजन... अधिकतम 4000 वर्णों के लिए लेख जारी रखें:
में शामिल होने का आमंत्रण दिया गया है. 

लेकिन, तीनों में से कोई नेता इसमें शरीक नहीं होंगे. अखिलेश यादव ने मीडिया को अपने शामिल न होने की जानकारी भी दी थी. ये परिचर्चा नई दिल्ली के विज्ञान भवन में होने जा रही है. 

प्रतीकात्मक तस्वीर

इसरो पीएसएलवी से दो ब्रिटिश सेटेलाइट लॉन्च

इसरो द्वारा रविवार को छोड़े गए दो ब्रिटिश सेटेलाइट अपनी कक्षा में पहुंच गए हैं. आंध्र प्रदेश के श्रीहरिकोटा​ स्थि​त सतीश धवन स्पेस सेंटर से इसरो ने अपने कैरियर पीएसएलवी-सी42 से इन्हें अंतरिक्षा भेजा. 

प्रधानमंत्री नरेंद्र मोदी ने ट्वीट करके इसके लिए इसरो को बधाई भी दी. 

इस अभियान के लिए शनिवार से ही 33 घंटे का काउंटडाउन शुरू हो गया था. इन सेटेलाइट को चार चरणों में छोड़ा गया था. 

ये सेटेलाइट जंगलों की मैपिंग और किसी तरह की आपदा की निगरानी का काम करेंगी. 

विजय माल्य के ख़िलाफ़ एक और चार्जशीट 

शराब कारोबारी विजय माल्या के ख़िलाफ़ सीबीआई जल्दी दूसरी चार्जशीट दायर कर सकती है. इस चार्जशीट में कुछ बैंक अधिकारियों का नाम भी शामिल हो सकता है. 

विजय माल्य पर बैंकों से कर्ज लेकर उसे न चुकाने का आरोप है. ये चार्जशीट 6000 करोड़ का कर्ज न चुका पाने के मामले में दाख़िल की जाएगी. जिन बैंकों से कर्ज लिया गया था उनमें इसमें स्टेट बैंक सहित 17 शामिल हैं. 

पिछले साल सीबीआई ने विजय माल्य के ख़िलाफ़ पहली चार्जशीट दायर की थी जो आईडीबीआई बैंक से 900 करोड़ रूपये का कर्ज न चुकाने से जुड़ी थी. 

चीन में मैंगकूट तूफ़ान

फ़िलीपींस और हॉन्गकॉन्ग में तबाही मचाने के बाद मैंगकूट तूफ़ान चीन में पहुंच चुका हैं जहां इसके कारण 162 किलोमीटर प्रति घंटे की रफ़्तार से हवाएं चल रही हैं.

ग्वांगडूंग में सबसे तेज़ तूफ़ान आने का हाई अलर्ट जारी किया गया है. इस तूफ़ान ने हॉन्गकॉन्ग में भी तबाही मचाई जिससे बहुमंजिली इमारतों के साथ और घरों की खिड़की-दरवाज़ों को नुकसान पहुंचा है.

ग्वांगडूंग प्रांत से लगभग 25 लाख लोगों को तूफ़ान के रास्ते से हटाया गया है. हैनन प्रांत में प्रशासन ने हवाई उड़ानें रद्द कर दी हैं. तटों के पास के स्कूल बंद कर दिए हैं. मैंगकूट को साल 2018 का सबसे ख़तरनाक तूफ़ान माना जा रहा है. 

ये भी पढ़ें:

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)